በዚህ ድርጊት ያዘነው ሕዝበ ክርስቲያን ግን ፈተናዎቹ ዐዲስ ባይሆኑበትም ሥርዓተ ቤተ ክርስቲያንን ጠብቀው ዐሥራት በኩራታቸውን በሚያዋጡ ምእመናን ገንዘብ የሚኖሩ አገልጋይ ነን ብለው ራሳቸውን በሚያሞካሹ የተወሰኑ ግለሰቦች እንደዚህ ዓይነት አሳፋሪ ተግባር መፈጸሙ እንደ መንፈሳዊነቱ የሚያሳዝን ቢሆንም ለእውነት የቀና ልቡናን ስጣቸው ብሎ ወደ ፈጣሪ ከመጸለይ ውጭ የሚለው የለም፡፡ እግዚአብሔር ዕድሜ ለንስሐ የሚሰጥና ሁሉን የሚፈጽምበት የራሱ ጊዜ አለው፤ እስከዚያው ድረስ ግን ውሸት የሕዝበ ክርስቲያኑን ኃዘን ግምት ውስጥ ሳታስገባና ሕገ ቤተ ክርስቲያን ይገሥጸኛል ሳትል በዐደባባይ ፈረስ መጋለቧን በመቀጠሏ የቤተ ክርስቲያን ልዕልና እየተነካ፣ በቤተ ክርስቲያን የቤተ ክርስቲያን ሰዎች መስለው የሚያደርጓቸው እንቅስቃሴዎች መልካም ስም ላላት ቅድስት ቤተ ክርስቲያን ጥላሸት የሚቀባ እየሆነ መጣ፡፡
